Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: szabályzatra és a tartalékok kezelésére vonatkozó előírásokról szóló 170/1997. (X. 6.) Korm. rendelet 13. §-ának
Paragraph Index: 791

(11) Ha a nem fedezeti célú határidős tőzsdei ügylet jövőbeni eredménye a tőzsdei ár (árfolyam) alakulásának tendenciáját figyelembe véve nagy valószínűséggel veszteség lesz, akkor az ügylet tárgyát képező pénzügyi instrumentum, illetve egyéb áru mérlegfordulónapi piaci értéke és kötési ára (árfolyama) közötti különbözet összegében az eladó által — az ár (árfolyam) emelkedés esetén —, illetve a vevő által — az ár (árfolyam) csökkenés esetén — az elszámolóház részére árkülönbözetként (változó letétként) befizetett és egyéb követelésként kimutatott összeget — mint a jövőbeni veszteség tárgyévre jutó részét — passzív időbeli elhatárolásként és pénzügyi műveletek egyéb ráfordításaként el kell számolni.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes